Pain Is Temporary, Glory Is Forever

Pain Is Temporary, Glory Is Forever er debutalbumet til det norske rockebandet The Carburetors. Det ble utgitt på plateselskapet FaceFront i 2004.

Mottakelse
De tre største avisene ga alle terningkast 4. Harald Fossberg i Aftenposten trakk fram at Carburetors var kjent som et eksplosivt liveband, og var en «Veltrimmet rock'n'roll-maskin» også på albumet. Det «lukter svidd gummi av samtlige spor, og låter fett», men ble «for lite variasjon: riffene flyter i hverandre».Albumanmeldelse av Harald Fossberg, Aftenposten Aften 6. januar 2004 Stein Østbø i VG kalte albumet en «nær ultimat 'greasy listening'-opplevelse» med «en viss ensretting» musikalsk. Begge skrøt  av skarp og god lyd.Albumanmeldelse av Stein Østbø, VG 13. januar 2004 Mye av det samme sto i Dagbladet, som ønsket seg litt mer variasjon «etter 13 låter i 200».Albumanmeldelse av Lars Eirik Eide, Dagbladet 13. januar 2004 Mode Steinkjer i Dagsavisen gjentok det samme: «De satser utelukkende på låter som i samme heseblesende tempo flår skinnet av melodiene. Tøft nok både en og fem ganger, men når det har gått ti låter uten at de har gått i kjelleren for å hente nytt tankegods, blir det nesten trøttende. Bandets platebragd ligger derfor i selve gjennomføringen av den enkelte låten: Ingen er kjedelige, alle forfekter det samme rå, uhøvla og ubehøvla grunnsynet, det som brenner for biler og damer og nettopp den musikken som bandet spiller. Dette er ting som aldri går av moten. Aller minst med denne platen».Albumanmeldelse av Mode Steinkjer, Dagsavisen 27. januar 2004

Mange av de samme kommentarene ble  gitt av anmelderen som ga terningkast 5, i Østlendingen: «Litt dårlig variasjon trekker ned, men det gjør ikke så mye ettersom musikken er så gjennomført god på hele albumet».Albumanmeldelse av Anders Brevig, Østlendingen 17. januar 2004 De fleste musikkanmeldere brukte dessuten bilmetaforer i beskrivelsene av albumet.

Av de mer kortfattede skreiv Finnmark Dagblad at Carburetors tok med lytteren «hele veien til rock 'n roll-nirvana», men at det ble «litt ensformig».Albumanmeldelse av Roy Ervin Solstad, Finnmark Dagblad 2. januar 2004 Romerikes Blad trakk fram Carburetors' voldsomme energi og deres «effektiv, rett-fram rock'n roll», som ikke ble spesielt originalt etter anmelderens mening.Albumanmeldelse av Torstein Davidsen, Romerikes Blad 6. januar 2004 I Hamar Arbeiderblad het det at Carburetors var «en rock'n'roll klisjé. Men en herlig en».Albumanmeldelse av Trond Svendsen, Hamar Arbeiderblad 13. januar 2004 4 var det mest gitte terningkastet.Se også albumanmeldelse av Helge Ottesen, Varden 12. januar 2004Albumanmeldelse av EJ, Saltenposten 17. januar 2004

Noen anmeldere trakk karakteren ned på 3. Mariell Tverrå Løkås i Nordlys hadde flere gode konsertminner med Carburetors, men plateformatet ble for avslørende for låtskrivingen. «Som at det blir litt for enkelt og lett gjennomskuelig, og at låtene ikke holder mål i lengden. Det blir for tynt; refrenger som slites i det uendelige, altfor tynne riff og låter som med fordel kunne vært strammet inni en god del».Albumanmeldelse av Mariell Tverrå Løkås, Nordlys 21. januar 2004 Glåmdalen skrev at Carburetors uheldigvis ble «kjedelig og lite variert i lengden», sett i lys av Silvers debutalbum som også hadde kommet ut nylig.Albumanmeldelse av Thor Engvold, Glåmdalen 27. januar 2004

Kai Kristiansen i Adresseavisen mente at Carburetors ble «en blek kopi» av sine forbilder, og at det var nettopp dette «jeg ikke ønsker meg i det nye året». Musikken var ikke «så tøff som de vil ha det til», og Kristiansen ga terningkast 2.Albumanmeldelse av Kai Kristiansen, Adresseavisen 9. januar 2004

 Sporliste 
 «Intro»
 «Burning Rubber»
 «Allright, Allright»
 «Highway of Rock 'N' Roll»
 «God Damn (Its's Good to Be Right)»
 «Fire It Up»
 «Goin' Down»
 «Presidents»
 «Frontpage Babe»
 «She's Got the Touch»
 «Get in Line»
 «All Alone»
 «Burnout»
 «Fast Forward Rock 'N' Roll»

 Kilder 



Kategori:Debutalbum fra 2004
Kategori:Norske musikkalbum